钦定古今图书集成/理学汇编/文学典/第118卷 > 王寖大
## 钦定古今图书集成/理学汇编/文学典/第118卷 > 王寖大

按《合肥县志》：“寖大，字幼章，合肥人。事继母，抚异母弟
五人，六十馀年，内外无间言。为诸生时，博极群书，与
娄东张溥、张采为友，领袖十五国名流。丁卯贡入成
均，司成侯木庵、倪鸿宝待以国士。庚午领乡荐。乙亥
贼寇肥北门女，城陷众溃，寖大赍火药冒矢石以捍
御，守者复集，城赖以存。丁丑成进士。皖抚史可法雅”
重其人，一时机务悉谘以行。两知县事，以廉能卓异
报最，迁南铨曹，旋告归。寖大自奉甚俭，而喜施予。壬
午后，三遇旱蝗，捐赀以赈，规画甚善。归里后，结庐河
干，手一编寒暑无间者二十五年。布袍芒鞋，溷迹樵
牧中，怡然自适。尝谓“史”为古今第一要义，而《春秋》史
法之祖，《通鉴纲目》群史之会，故二书为一生精力所
萃，有《春秋说》数十万言，《史纲抄》十馀万言，著《明末条
议》，当变革者十馀事。